


בבית משפט השלום 								ת.א. 22/
בכפר סבא

תאריך חתימת המסמך :27.6.22

התובעים:		1. נויה קלדרון, ת"ז 329484786

		מרחוב אבא הלל 7, רמת גן

		דוא"ל: frei.ariel@gmail.com

      – נ ג ד –

הנתבעות:          1. מיטל קלדרון, ת"ז 032914772	

	2. הפניקס, חברה לביטוח בע"מ ח.פ 520023185

                    דוא"ל: infod@fnx.co.il

			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	726 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובעים הגישו למחוז שיפוט זה כתב תביעה נגדך, המצורף בזאת, את מוזמנת להגיש כתב הגנה בתוך 60 ימים מיום שהומצאה לך הזמנה זו. 

לתשומת ליבך, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעים הזכות לקבל פסק דין שלא בפניך. 








חלק 2: 

(1) בעלי הדין : 

1. התובעת 1, ילידת 18.4.2006, הייתה בכל הזמנים הרלבנטיים לתביעה זו הנוסעת ברכב מס' 76-660-37 (להלן: "הרכב").

2. התובע 2, אבי הקטינה, התובעת 1, ומי שבין היתר היטיב את נזקי גופה.

3. התובעת 3, אמא של התובעת 1,  הייתה בכל הזמנים הרלוונטים לתביעה זו הנוהגת ו/או המשתמשת ברכב אשר ניזוקה בתאונה ובין היתר היטיבה את נזקי גופה של התובעת 1.

4. הנתבעת 2 הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב אישור משטרה, תעודת ביטוח חובה ותמונות מזירת האירוע, מסומנים "כנספח 1" ומהווים חלק בלתי נפרד מכתב התביעה. 

(2) פירוט הסעד המבוקש באופן תמציתי: 

5. התובעות 1, 3 נפגעו בתאונת דרכים כהגדרתה בחוק הפיצויים לנפגעי תאונות דרכים. התובע 2 היטיב את נזקי הקטינה. הנתבעת 2 ביטחה את השימוש ברכב בו אירעה התאונה בביטוח חובה ועל כן עותרים התובעים לפצותם בגין הנזקים שנגרמו להם בתאונה.  

(3) תמצית העובדות הנחוצות לביסוסה של עילת התביעה ומתי נולדה: 

6. בתאריך 13.4.2021, בשעה 14:00 או בסמוך לכך, בשדרות החשמונאים, במודיעין מכבים רעות, היה הרכב מעורב בתאונה חזיתית קשה עם רכב הנושא מספר רישוי 783-57-901 והתובעות 1, 3 נפגעו בגופן (להלן: "התאונה").

התובעת 1:

7. ממקום התאונה פונתה התובעת 1 באמצעות מד"א למרכז הרפואי שמיר, בצריפין, והוכנסה לחדר הלם כשהיא חבולה בחלקי גופה ובדגש על גפיה התחתונות. בדיקת CT שבוצעה לתובעת העלתה חשד לפריקת ירך ותחת סדציה אשר בוצעה ע"י מתן קטמין תוך ורידי בוצעה רדוקציה של מפרק הירך. בצילום ביקורת הודגם שבר קיר אחורי באצטבולום ודווח ע"י הרופאים המטפלים אודות חוסר יציבות של מפרק הירך.

8. בדיקת MRI ביקורת הדגימה עמדה תקינה של מפרק הירך ושברים באגן והוחלט על צורך בביצוע רדוקציה פתוחה עם פתיחה של המפרק וקיבוע של הפרגמנט. אולם, לא הייתה תמימות דעים בקרב הרופאים המטפלים בדבר הימשכותה של המתיחה העורית בטרם יבוצע הניתוח. כשלמעשה למן יום התאונה במשך 7 ימים התובעת במתיחה עורית מקובעת למיטתה על כל המשתמע מכך.

9. בעטיה של ההתנהלות וחוסר יכולת לקבל החלטה ברורה וחד משמעית לטובתה של הקטינה, החליטו הוריה לקבל חוות דעת נוספת ולאחר התייעצויות הוחלט להעבירה לבית החולים שיבא, בתל השומר. ביום 19.4.21 הועברה באמבולנס עם מתיחה עורית לכל אורך רגלה הימנית לבית החולים שיבא בתל השומר.

רצ"ב תמונות התובעת 1 במתיחה עורית, מסומנות " כנספח 2" ומהוות חלק בלתי נפרד מכתב התביעה.

10. ד"ר נחשון שזר, מומחה בכירורגיה אורתופדית, עימו התייעצו הורי התובעת 1 המליץ על ביצוע בדיקות דימות נוספות בטרם יוחלט על הטיפול המתאים.

11. במהלך אשפוזה בבית החולים שיבא בתל השומר, נוכח שבר קיר אחורי משמעותי באצטבולום בוצע לתובעת 1 ניתוח לקיבוע מפרק הירך, תחת הרדמה כללית, עם מסמר וברגים. לאחר מספר ימי אשפוז, בתאריך 25.4.2021 שוחררה התובעת 1 והוסעה לביתה באמצעות אמבולנס כשהיא אסורה בדריכה על רגלה הימנית עם המלצה לנטילת משככי כאבים, טיפול מונע קרישה, המשך מעקב רפואי ומנוחה בת חודשיים.

12. התובעת 1 המשיכה במעקב הרפואי והופנתה לביצוע טיפולי פיזיותרפיה, אשר בוצעו בביתה לצורך התחלת דריכה חלקית, שיפור טווחי הירך, המשך נטילת משככי כאבים ומנוחה.

13. התובעת אשר מאז התאונה החלה לסבול מהפרעות ראיה לרבות קושי בראיה למרחוק פנתה לטיפול רפואי ונבדקה ע"י רופא עיניים אשר שלל חשד לפגיעה חודרת והמליץ על המשך מעקב רפואי.

14. במסגרת המעקב הרפואי האורתופדי הופנתה התובעת לביצוע המשך טיפולי פיזיותרפיה לרבות טיפולי הידרותרפיה.

15. כן, בנוסף לכאבים ולהגבלה בתנועות האגן ומפרק הירך, לאחר התאונה ותוצאותיה החלה התובעת לסבול מכאבים והגבלה בתנועות הגב התחתון והופנתה לביצוע בדיקת הדמיה.

16. בדיקת MRI אשר כוונה לעמוד השדרה המותני הדגימה בלט דיסק מינימלי בגובה 4L-5L ובלט דיסק ופריצה זעירה מרכזית בגובה 1S-5L. והיא הופנתה להמשך מעקב רפואי, טיפולי רפואה משלימה וריפוי בעיסוק.

17. כן, הופנתה לרופא עור לצורך קבלת טיפול רפואי בגין הצלקות והפגיעה במרקם העור מחמת הניתוח תולדת התאונה.

18. בעטיה של התאונה על תוצאותיה הקשות, אשר כללו, בין היתר, היעדר יכולת תנועה, וחוסר יכולת להשתלב בפעילויות חברתיות, החלה התובעת 1 לסבול ממצב רוח ירוד, חרדה, קשיי הירדמות, פגיעה בדימוי העצמי וחוסר שקט והיא נזקקת לקבלת טיפול פסיכולוגי.


רצ"ב תעודות רפואיות ותמונות, מסומנות "כנספח 3" ומהוות חלק בלתי נפרד מכתב התביעה.

19. מאז התאונה סובלת התובעת 1 מכאבים והגבלה בתנועות האגן ומפרק ירך ימין, מכאבים והגבלה בתנועות הגב התחתון, מקושי בכיפוף והרמה, קושי בישיבה ממושכת, קושי במעברים וחוסר יציבות, קושי בהליכה ועמידה ממושכות, קושי בביצוע פעולות יום יומיות, מצלקת מכערת ורגישה למגע, ממצב רוח ירוד, מחרדה, מחוסר בטחון ותחושת דימוי עצמי ירוד, מכאבים בעת חילופי מזג אוויר, מקשיי הירדמות ושינה, היא נזקקת לקבלת טיפול רפואי ותיזקק לו גם בעתיד.

20. במועד התאונה הייתה התובעת 1 תלמידת כיתה ט' ספורטאית ורקדנית מקצועית. מחמת התאונה ותוצאותיה נעדרה מלימודיה, ציוניה נפגעו, ונבצר ממנה לקחת חלק בריקוד ובפעילויות ספורטיביות וחברתיות כפי שנהגה עובר לתאונה. כושרה נפגע משמעותית, נגרמו לה הפסדי שכר ויגרמו לה גם בעתיד.

21. מחמת התאונה ותוצאותיה נזקקה התובעת 1 לעזרה מוגברת ותיזקק לה גם בעתיד.

22. מחמת התאונה ותוצאותיה לא התאפשר לתובעת 1 להתנייד באמצעות קורקינט/אופניים, נגרמו לה להוריה הוצאות בגין נסיעות מיוחדות ומוניות והיא תיזדקק להוצאות אלה גם בעתיד.

התובעת 3:
23. לאחר התאונה טופלה התובעת 3 במרכז הרפואי שמיר, בצריפין, שם אובחנו חבלות בראש, בצוואר ובגב. נוכח סימן החגורה על צווארה ותלונותיה בגין כאבים, סחרחורות ובחילות הוחלט על ביצוע בדיקות הדמיה כוללות. משנשלל החשד לשברים ו/או פגיעה כירורגית חריפה שוחררה לביתה בהמלצה להמשך מעקב רפואי ומנוחה.

24. בתאריך 19.4.21 פנתה התובעת 3 למיון עקב כאבים ושטפי דם בפלג גופה התחתון. לאחר אשפוז קצר אשר כלל ביצוע בדיקות שוחררה התובעת לביתה בהמלצה לנטילת משככי כאבים, מנוחה בת 5 ימים, טיפולי פיזיותרפיה ומעקב רפואי אורתופדי.

רצ"ב תמונות החבלות, מסומנות "כנספח 4" ומהוות חלק בלתי נפרד מכתב התביעה.

25. התובעת 3 אשר המשיכה לסבול מכאבים והגבלה בתנועות הצוואר והגב המשיכה במעקב הרפואי במסגרת הקילה והופנתה לביצוע טיפולי פיזיותרפיה וטיפולי רפואה משלימה.

רצ"ב תעודות רפואיות, מסומנות "כנספח 5" ומהווה חלק בלתי נפרד מכתב התביעה.

26. מאז התאונה סובלת התובעת 3 מכאבים ומהגבלה בתנועות הצוואר והגב, מקשיים בהרמת משאות, מקושי בכיפוף, בישיבה, בעמידה ובהליכה ממושכות והטיפולים בה צפויים להימשך גם בעתיד. 

27. התובעת 3, אשת חינוך בעיסוקה, מחנכת כיתות י- יב', מורה ומלווה חינוכית, עבודה הכרוכה מעצם טיבה וטבעה בעמידה וישיבה ממושכות, מתקשה מאז התאונה בביצוע עבודתה, נזקקת להפוגות ממושכות במהלכה, נבצר ממנה לתת שיעורי עזר וליווי חינוכי פרטי ונגרמו לה הפסדי שכר.

28. התובעת 3, מוגבלת מאז התאונה בביצוע פעולות יומיומיות שונות ובניהול משק ביתה וטיפול בילדיה, נזקקת לעזרת הזולת ותמשיך להיזקק לה גם בעתיד. 

29. עקב מגבלותיה הנובעות מהתאונה נזקקת התובעת לשימוש מוגבר במוניות ולהסעות מיוחדות, ותיזקק לכך גם בעתיד. 

התובע 2
30. התובע 2 הינו אבי הקטינה ונכון למועד התאונה ובסמוך לה בעלה של התובעת 3. התובע 2 עצמאי בעל חנות רהיטים ומי שבפועל מבצע את הפעילות העסקית בחנות.

31. לאחר התאונה ותוצאותיה נאלץ להיעדר מעבודתו ולשהות לצד מיטתן של בתו ואשתו בבית החולים וזאת לצד ניהול משק ביתו וטיפול בשני ילדיהם הנוספים.

32. מחמת התאונה ותוצאותיה נגרמו לתובע 2 הפסדי שכר, לקוחות נגרעו ממצבת לקוחותיו ונגרם נזק מתמשך לעסקו אשר משליך על הפסדיו לעתיד.
                       
(4) פירוט העובדות המקנות סמכות לבית המשפט 

33. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.
חלק 3 
34. להלן פירוט נזקי התובעים:
1. נזק מיוחד:  

התובעת 1:
(1) עזרת הזולת בעבר –	           				              40,000 ₪  
(2)  הוצאות רפואיות ונסיעות לטיפולים בעבר –	          20,250 ₪ 
(3)  הסעות מיוחדות ושימוש מוגבר במוניות בעבר -            18,500 ₪

התובע 2:
(1) הפסדי השתכרות בעבר –	           			              62,500 ₪  
(2)  הוצאות בגין נסיעות, הוצאות ריפוי והטבת נזקי התובעת 1							 –	          23,250 ₪ 
     
התובעת 3:
(1) הגריעה מכושר ההשתכרות בעבר- 				26,850 ₪ 
(2) עזרת הזולת בעבר –	           				              10,000 ₪  
(3)  הוצאות רפואיות ונסיעות לטיפולים בעבר –	          7,230 ₪ 
(4)  הסעות מיוחדות ושימוש מוגבר במוניות בעבר -            8,500 ₪
(5) הוצאות בגין נסיעות, הוצאות ריפוי והטבת נזקי התובעת 1	-								37,800 ₪ 


ב. נזק כללי:

כב' בית המשפט מתבקש לפסוק לתובעת 1, 3, פיצוי הולם בגין נזקיהן, בין היתר, בראשי הנזק הבאים:

1. הפסדי השתכרות בעתיד, על-פי מידת מוגבלותן התפקודית של התובעות 1, 3 או, לחילופין, בהתאם לשיעור נכותן הרפואית, לרבות הפסדים בתקופת הפנסיה.

1. הפסדי השתכרות התובע 2 בעתיד.

1. עזרת הזולת בעתיד לתובעות.  

1. הוצאות רפואיות ונסיעות לטיפולים בעתיד לתובעות. 

1. שימוש מוגבר במוניות בעתיד לתובעות. 

1. פיצוי בגין נזקיהן הלא ממוניים של התובעות.


1. הנתבעת 2 חייבת לפצות את התובעים בהיותה מבטחת השימוש ברכב במועד התאונה.

1. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

1. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת 2.



אשר על כן, מתבקש כב' ביהמ"ש להזמין את הנתבעת 2 לדין, ולחייבה לפצות את התובעים, כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.




                                                                                          ______________
						               אריאל פרייברג, עו"ד
								          ב"כ התובעים    

